

ที่ ศธ ๐๔๒๒๕.๐๒๐/พิเศษ โรงเรียนบ้านควนยวน

หมู่ที่ ๙ ตำบลโคกม่วง อำเภอเขาชัยสน

จังหวัดพัทลุง ๙๓๑๓๐

25 มิถุนายน ๒๕๕๗

เรื่อง ขอเชิญประชุม

เรียน ผู้บริหารเครือข่ายมิตรภาพเขาชัยสน

สิ่งที่ส่งมาด้วย รายชื่อคณะกรรมการตัดสินกิจกรรมแข่งขันทักษะทางวิชาการ จำนวน 1 ชุด

ตามที่เครือข่ายมิตรภาพเขาชัยสนมีมติให้จัดงานสรรพศาสตร์ตลาดวิชาภูมิปัญญาเมืองลุง ระดับเครือข่าย ในวันที่ 1 – 2 กรกฎาคม 2557 ณ โรงเรียนอนุบาลเขาชัยสน นั้น

ในการนี้ จึงขอเชิญคณะกรรมการตัดสินกิจกรรมแข่งขันทักษะทางวิชาการ ทุกท่านตามสิ่งที่ส่งมาด้วยเข้าประชุมพร้อมกันในวันจันทร์ ที่ 30 มิถุนายน ๒๕๕๗ ณ โรงเรียนอนุบาลเขาชัยสน

**การประชุมภาคเช้า เวลา 09.00 – 12.00 น. ประกอบด้วย**

1. คณะกรรมการอำนวยการ
2. คณะกรรมการจัดเตรียมสถานที่แข่งขัน
3. คณะกรรมการจัดทำสูติบัตร
4. คณะกรรมการตัดสินกิจกรรมกลุ่มสาระการเรียนรู้ภาษาไทย
5. คณะกรรมการตัดสินกิจกรรมกลุ่มสาระการเรียนรู้การงานพื้นฐานอาชีพและเทคโนโลยี
6. คณะกรรมการตัดสินกิจกรรมกลุ่มสาระการเรียนรู้ศิลปะ

**การประชุมภาคบ่าย เวลา 13.00 – 16.30 น. ประกอบด้วย**

1. คณะกรรมการตัดสินกิจกรรมกลุ่มสาระการเรียนรู้คณิตศาสตร์
2. คณะกรรมการตัดสินกิจกรรมกลุ่มสาระการเรียนรู้วิทยาศาสตร์
3. คณะกรรมการตัดสินกิจกรรมกลุ่มสาระการเรียนรู้สังคมศึกษา ศาสนาและวัฒนธรรม
4. คณะกรรมการตัดสินกิจกรรมกลุ่มสาระการเรียนรู้สุขศึกษาและพลศึกษา
5. คณะกรรมการตัดสินกิจกรรมกลุ่มสาระการเรียนรู้ภาษาอังกฤษ
6. คณะกรรมการตัดสินกิจกรรมกลุ่มสาระการเรียนรู้ปฐมวัย
7. คณะกรรมการตัดสินกิจกรรมกลุ่มสาระการเรียนรู้พัฒนาผู้เรียน
8. คณะกรรมการตัดสินกิจกรรมเด็กพิเศษ
9. คณะกรรมการรายงานผลการแข่งขัน

จึงเรียนมาเพื่อทราบ

ขอแสดงความนับถือ



(นายสมพร อินทรสุข)

ผู้อำนวยการโรงเรียนบ้านควนยวน

ประธานศูนย์การจัดการศึกษาเครือข่ายมิตรภาพเขาชัยสน

กลุ่มงานบริหารทั่วไป

โทร. ๐ ๗๔๖๗ ๕๑๔๘

โทรสาร. ๐ ๗๔๖๗ ๕๑๔๘